ढाका । बांग्लादेश की पुलिस ने भगवान विष्णु की एक मूर्ति बरामद की है। उत्तरी बांग्लादेश के नाटोर जिले से बरामद टचस्टोन से बनी 70 किलोग्राम वजन की इस मूर्ति की कीमत करोड़ों रुपये में बताई जा रही है। नाटोर जिला प्रशासन के अनुसार, एक अज्ञात शख्स से इस मूर्ति के बारे में सूचना मिली थी। इस पर कार्रवाई करते हुए जिला प्रशासन के दल ने शनिवार रात पुलिस के साथ राजधानी ढाका से 203 किलोमीटर दूर नाटोर के पश्चिम हघुरिया गांव के एक घर पर छापा मारा, जहां यह मूर्ति बरामद हुई। नाटोर के कमिश्नर अनिंद्य कुमार के अनुसार, मूर्ति की कीमत करोड़ों में होगी। नाटोर की उपायुक्त शाहिना खातून ने बताया कि मूर्ति को जल्द ही राज्य कोषागार में जमा करा दिया जाएगा।